google/wiki40b huggingface dataset:
Orienteerumispäevak

Orienteerumispäevak (ka o-päevak või päevak) on harrastajatele suunatud ilma eelregistreerimiseta orienteerumisüritus. Orienteerumispäevakud toimuvad enamasti argipäeva õhtutel, kuid vahel ka nädalavahetustel.
Eesti esimene orienteerumispäevak – Tallinna orienteerumisneljapäevak – toimus 11. juunil 1964 Kloostrimetsas. Päevakute idee autor oli Rain Lahtmets ja esimese neljapäevaku korraldaja Toomas Kerem.
Erinevates Eesti piirkondades korraldatakse orienteerumispäevakuid kevadest sügiseni erinevatel nädalapäevadel tööpäevade õhtutel: Tallinnas esmaspäevadel, teisipäevadel ja neljapäevadel, Põlvamaal teisipäevadel, Läänemaal, Lääne-Virumaal, Valgamaal ja Võrumaal kolmapäevadel, Tartumaal, Pärnumaal ja Saaremaal neljapäevadel. Sügis-talvisel hooajal toimuvad Tallinnas linnaorienteerumise päevakud pühapäeviti.
Päevakutel on erineva pikkuse ja raskusastmega orienteerumisrajad erinevatele vanuseklassidele.
2017. aastast kuuluvad üle Eesti toimuvad orienteerumispäevakud ühise katuse alla, moodustades RMK Eestimaa orienteerumispäevakute sarja. 2017. aastal kuulus sellesse 18 erinevat sarja, 2018. aastal 20 sarja.
Start (lennuk)

Start oli Saksamaalt ostetud Norra mereväe esimene vesilennuk. Lennuk saabus Hortenisse 25. mail 1912 ja maksis 30 000 Norra krooni. Lennuki ostuks vajalik raha koguti annetustest ja initsiatiiv selleks tuli allveelaeva KNM Kobben (A-1) meeskonnalt. Üheks suurimaks annetajaks oli kuningas Haakon VII.
Esimese lennu tegi Start 1. juunil 1912 ja selle lennu piloodiks oli KNM Kobbeni täitevohvitser Hans Fleischer Dons. Lennuk startis Gannestadist, Borrest, lendas üle Karljohansverni mereväebaasi ja Mossi, enne kui maandus Fredrikstadi lähedal Øras. Lend kestis 35 minutit ja selle aja jooksul läbis lennuk 48 kilomeetrit. Peale lendu õnnitlesid Donsi nii valitsus kui ka kuningas.
Start anti 1. augustil 1912 kingituseks mereväele ja tänapäeval asub ta Norra kaitseväe lennukimuuseumis Forsvaret flysamling Gardermoenis.
Eralduvate muutujatega esimest järku diferentsiaalvõrrand

Näide 1

Lahendada võrrand \frac{dy}{dx}=6x+2
Lahendus:
Muutujate eraldamiseks korrutame võrrandi mõlemad pooled dx-iga
\frac{dy}{dx}\ / \cdot dx =6x+2\ / \cdot dx \Rightarrow dy=(6x+2)dx, kus märk  \Rightarrow \frac{}{} tähendab "Siit järeldub".
Järgnevalt integreerime vasakut poolt muutuja y, paremat poolt aga muutuja x järgi. Ehk teisisõnu võtame võrrandi mõlemast poolest integraali.
\int dy= \int (6x+2)dx, ning saame
y=3x^2+2x+C \frac{}{}
Vastus: Võrrandi üldlahend on y=3x^2+2x+C \frac{}{}.

Näide 2

Lahendada võrrand  x\ dy= y\ dx \frac{}{}  tingimusel, et x=5 puhul y=10.
Lahendus: Muutujate eraldamiseks jagame võrrandi mõlemad pooled korrutisega xy.
x\ dy\ /  :  xy= y\ dx\ /  :  xy \Rightarrow \frac{dy}{y} = \frac{dx}{x} , kus  \Rightarrow \frac{}{} tähendab "Siit järeldub".
Järgnevalt integreerime vasakut poolt muutuja y, paremat poolt muutuja x järgi ehk teisisõnu võtame võrrandi mõlemast poolest integraali.
\int \frac{dy}{y}= \int \frac{dx}{x}, ning saame:
\ln y= \ln x + \ln C \frac{}{}
Konstandi lisamine paremale poolele kujul \ln C \frac{}{} kergendab potentseerimist. Pärast potentseerimist saame üldlahendi:
y=Cx \frac{}{}
Erilahendi leidmiseks määrame konstandi C, milleks asetame saadud üldlahendisse algtingimused x=5 ja y=10 ning saame:
10=5C \Rightarrow C=2 \frac{}{}
Vastus: Otsitav erilahend on y=2x

Näide 3

Lahendada võrrand y'=2(y-3), kui x=0 puhul y=4.
Lahendus: Kirjutame y' kujul \frac{dy}{dx} ning saame  \frac{dy}{dx}=2(y-3) . Nüüd eraldame muutujad korrutades võrrandi mõlemad pooled läbi avaldisega \frac{dx}{y-3} ning saame
\frac{dy}{dx}\ / \cdot \frac{dx}{y-3}=2(y-3)\ / \cdot \frac{dx}{y-3} \Rightarrow \frac{dy}{y-3}=2dx märk \Rightarrow tähendab "siit järeldub. Järgnevalt integreerime võrrandi vasakut poolt muutuja y, paremat poolt muutuja x järgi:
\int \frac{dy}{y-3}= \int 2dx, saame
\ln (y-3)= 2x+ \ln C \frac{}{} .
Logaritmi definitsiooni põhjal 2x=ln e^{2x} \frac{}{}, millest ln (y-3)= ln e^{2x} + ln C \frac{}{}.
Leiame C väärtuse, arvestades algtingimusi: 4=Ce^0+3 \Rightarrow C=1 \frac{}{}
Vastus:otsitav erilahend on y=e^{2x}+3 \frac{}{}

Näide 4

Leida punkti (3;-2) läbiva joone võrrand, kui joone puutuja tõus k=x^2-2 \frac{}{}
Lahendus: on teada, et puutuja tõus on joone võrrandi tuletis. Seda teadmist kasutades saame diferentsiaalvõrrandi  y'=x^2-2 \frac{}{} ehk \frac{dy}{dx}=x^2-2. Eraldame muutujad korrutades võrrandi mõlemad pooled läbi dx- ga:
\frac{dy}{dx}\ / \cdot dx = x^2-2\ / \cdot dx \Rightarrow dy=[x^2-2)dx, kus \Rightarrow \frac{}{} tähendab "siit järeldub". Järgnevalt integreerime võrrandi mõlemaid pooli:
\int dy= \int (x^2-2)dx ning saame y= \frac{x^3}{3}-2x+C. Nüüd leiame C, pannes avaldisse joone punkti koordinaadid. -2= \frac{27}{3}-2 \cdot 3 +C \Rightarrow C=-5
Vastus: Joone võrrand on y= \frac{x^3}{3}-2x-5
Nikolai Poska

Nikolai Poska (24. detsember 1867 Laiusevälja, Laiuse vald – 25. oktoober 1915 Kuremäe) oli eesti õigeusu vaimulik.
Sündis Laiuse Jumalaema Sündimise koguduse köstri pojana. Õppis aastatel 1879–1889 Riia vaimulikus koolis ja Riia vaimulikus seminaris. Aastal 1894 lõpetas Moskva Vaimuliku Akadeemia. Pühitseti aastal 1895 preestriks.
Oli aastatel 1895–1898 Arussaare Issanda Taevaminemise koguduse ja 1898-1906 Riia Peeter Pauli koguduse preester. Aastal 1906 sai Türi Püha Kolmainu koguduse preestriks, hiljem oli preester Kuremäe kloostris.

Isiklikku

Tema vend Jaan Poska oli advokaat ja riigitegelane, vend Paul Poska õigeusu preester.
Taimne Teisipäev

Taimne Teisipäev on kampaania, mis propageerib ühel päeval nädalas taimsete toitude söömist. Kampaania on peamiselt suunatud inimestele, kes soovivad muuta oma toitumisharjumusi tervislikumaks ning keskkonna- ja loomasõbralikumaks. Seejuures tehakse koostööd ka ettevõtetega.
Kampaania tutvustab toiduretsepte, taimse toitumise põhitõdesid ning aitab söögikohtadel oma menüüs teisipäeviti tutvustada taimseid toite, et keskkonna- ja terviseteadlikel klientidel oleks kergem valikuid teha. Eesmärgiks on tutvustada tarbijale, kuidas mugavalt ja taskukohaselt lisada oma toidusedelisse rohkem puu-, juur- ja köögivilju ning vähendada liha kogust. Kampaania peamine tähelepanu on inimestel, kes tahavad oma toitumises vähendada loomade intensiivkasvatuse produkte, kuid ei suuda järske muutusi läbi viia. Üheks oluliseks liha tarbimise vähendamise põhjuseks peetakse ka fakti, et Tervise Arengu Instituudi 2017. aasta kevadel avaldatud uuringust selgus, et eestlaste toidusedelis on soovitatud 12% lihakoguse asemel liha keskmiselt kaks korda rohkem, samuti tarbitakse liiga palju magustatud piimatooteid.
Venemaa jalgpallikoondis

Ajalugu

Jalgpalli mängiti Venemaal juba tsaariajal (inglastest veskiomanikud Clement ja Harry Charnock asutasid esimese meeskonna juba 1887).
Nõukogude Liidu jalgpallikoondis liitus rahvusvaheliste sarjadega alles 1950. aastatel. Venemaa jalgpallikoondis taastati 1992. aastal.
Aastatel 2010–2012 oli peatreener hollandlane Dick Advocaat ja enne teda 2006–2010 Guus Hiddink.
Venemaa on jõudnud MM finaalturniirile kolmel korral: 1994, 2002 ja 2014 (lisaks 2018 võõrustajana) ning neljal korral EM-i finaalturniirile (1996, 2004, 2008, 2012). Alagrupist edasi jõudsid nad vaid 2008. aasta Euroopa meistrivõistlustel, kus jõuti poolfinaali.
Pimedate Ööde filmifestival

Ajalugu

PÖFFi algatajateks olid 1997. aastal Tiina Lokk (Eesti), Jan Erik Holst (Norra), Eva Lille, Kirsi Tykkyläinen (Soome), Mona Jensen, Jesper Andersen, Svend Roed Nielsen ja Anne-Marie Overbye (Taani). Tänaseni on festivali peakorraldajaks Tiina Lokk.
Pimedate Ööde filmifestival algas 1997. aastal, mil linastus 25 täispikka filmi tuues kokku 4500 kinokülastust. Festival kasvas kiiresti kahekordistades külastajate arvu aastast aastasse ning tuues Tallinnasse filme kogu maailmast. Kümne aastaga kümnekordistus PÖFFil linastuvate filmide arv, samal ajal kasvas publiku arv veelgi rohkem. Esimeselt fookuselt Põhjamaade kinol on festivali haare laienenud kõigile kontinentidele ja paljudesse žanritesse.
Alates 2004. aastast antakse välja PÖFFi elutööpreemiat.
2010. aastal toimus Tallinnas PÖFFi eestvedamisel Euroopa Filmiauhindade Gala.
2014. aastal sai PÖFF FIAPF filmifestivali sertifikaadi. FIAPF on organisatsioon, mis muuhulgas reguleerib maailma olulisemate filmifestivalide valikut. Selle alusel kuulub PÖFF 15 maailmakuulsa filmifestivali hulka, mille programm ei ole regioonipõhine ning millel on õigus näidata põhivõistlusprogrammis filme kõikidest erinevatest regioonidest.

MTÜ Pimedate Ööde filmifestival

MTÜ PÖFFi põhitegevusalaks on iga-aastase Tallinna Pimedate Ööde filmifestivali korraldamine. Lisategevusena korraldatakse filmiüritusi nagu Tartu armastusfilmide festival tARTuFF, Haapsalu õudus- ja fantaasiafilmide festival (HÕFF). Samuti toimuvad iganädalased dokumentaalfilmide linastused Kumu Kunstimuuseumis nime all Kumu Dokumentaal. Väikese filmiprogrammiga ollakse esindatud ka erinevate projektide raames nagu näiteks Tallinna Vanalinnapäevad, Tallinna Tudengipäevad, Tartu Tudengipäevad, Viljandi Pärimusmuusika Festival jm.

Filmiturg Black Market

Black Market Industry Screenings on filmiturg filmitööstuse professionaalidele: filmitegijatele, levitajatele, produtsentidele, filmide kokkuostjatele tutvustamaks laiema regiooni filme Põhjamaadest, Baltikumist, Kesk- ja Ida-Euroopa riikidest, Venemaalt, Kesk-Aasiast. 2010 aastal toimus esimene kirjandusõiguste turg "Raamat filmiks".

Filmi- ja kaastootmisturg Baltic Event

PÖFFi põhiprogrammi ajal toimub filmi- ja kaastootmisturg Baltic Event, mille põhieesmärk on tutvustada rahvusvahelistele filmi- ja teleprofessionaalidele uusimaid Baltimaades valminud mängufilme ning filmitootmisvõimalusi. Baltic Eventi korraldab MTÜ BE.
Artur Vahter

Artur Vahter (23. veebruar 1913 Kalvi vald Virumaa – 12. august 2004 Tallinn) oli eesti muusikateadlane, dirigent ja muusikapedagoog.

Elulugu

Artur Vahter õppis 1920. aastatel Koila koolis. 1932. aastal lõpetas ta Rakvere Õpetajate Seminari ja 1941. aastal Eesti NSV Tallinna Konservatooriumi koolimuusika erialal.
Aastatel 1932–1940 töötas Artur Vahter õpetajana Narvas. 1941. aastal, mobiliseerituna Punaarmeesse, saadeti ta algul metsatöödele Venemaa põhjaossa Ivdelisse. Kui loodi Eesti rahvuskorpus, sai temast korpuse kapellmeister kuni demobiliseerimiseni 1946. aasta augustis.
Aastatel 1946–1957 oli Artur Vahter Riikliku Akadeemilise Meeskoori (RAM) dirigent Gustav Ernesaksa kõrval. Aastatel 1959–1963 dirigeeris ta Eesti Raadio segakoori (peadirigent Jüri Variste). Samal ajal oli Vahter Tallinna Riikliku Konservatooriumi muusikaajaloo ning dirigeerimise õppejõud ja aastatel 1949–1966 muusikateaduse kateedri juhataja. 1966–1971 töötas ta muusikapedagoogika kateedri juhatajana Eduard Vilde nimelises Tallinna Pedagoogilises Instituudis. Kui kateeder toodi üle Tallinna Riiklikku Konservatooriumi, jätkas ta kateedrijuhatajana kuni 1983. aastani. 1962. aastast oli ta dotsent ja 1968. aastast professor. 
Muusikateadlasena oli Vahter Eesti Heliloojate Liidu liige.
Artur Vahter suri 12. augustil 2004 Tallinnas ja ta maeti 21. augustil 2004 Metsakalmistule.

Isiklikku

Aastast 1944 oli Artur Vahter abielus Salme Vahteriga (neiuna Maripuu, 1925–2010). Neil oli kaks poega: muusik Tauno Vahter (1946-2018) ja kunstnik Kuulo Vahter (sündinud 1954). Arturi vend oli õigusteadlane ja poliitik Leonhard Vahter (1896–1983).
Harilik näsiniin

Kirjeldus

Harilik näsiniin on kuni 1 (1,5) meetri kõrgune põõsas. Oksad rohekashallid, vähe harunenud ja väga sitked. Talbjad või süstjad lihtlehed on koondunud tihedamalt võrse tippu. Hallikasrohelised lehed kinnituvad võrsele vahelduvalt. Lehed on noorelt servast ripsmelised. Lillakas-roosad õied kinnituvad 3–5 kaupa lehtede kaenlas kaheaastasele võrsele. Punased marjataolised luuviljad valmivad septembris. 
Näsiniin õitseb aprillis, enne lehistumist.
Näsiniin on väga mürgine taim. Kõige toksilisemad on viljad ja oksad.

Levila

Hariliku näsiniine levila haarab suuremat osa Euroopast ja läänepoolset Aasiat. Liik on Eestis pärismaine.
Lehola

Lehola kool

Algselt kandis 1987.aastal ehitatud asutus Lehola Lasteaed-Algkooli nimetust. Kuni 2000/2001. õppeaasta lõpuni töötas kaks lasteaiarühma ja 4-klassiline algkool. Alates 2003/2004. õppeaastast töötab kool 6-klassilise algkoolina ja 2004. aasta sügisel lisandus veel ka kolmas lasteaiarühm. 2008. aastal avati Karjakülas kooli filiaalina liitrühm. Alates 2017 on Lehola kool Laulasmaa kooli üks üksusi ning kannab nime Laulasmaa Kool Lehola koolimaja.

Lehola mõis

Lehola mõis (saksa keeles Lehhola) asutati arvatavasti 1620. aastatel. Mõisa esmaomanik oli Caspar Krämer. Peahoonest ida pool asub suur park, mis erandlikult ei paikne mitte hoone taga, vaid vasakul küljel. Mõisa suundus kaks teed. Tallinna–Keila–Haapsalu maanteelt suundus 300 meetri pikkune sirge sihitee otse peahoone keskteljele. Teine tee viis mõisasüdamest mööda pargi põhjakülge Ohtu–Niitvälja teele. Selle ääres paiknes ka mõisa tuulik. Teise maailmasõja järel oli mõisa peahoone kasutusel majandi kontorina ning hiljem kohaliku raamatukoguna. 1999. aasta tulekahju muutis hoone varemeiks, jättes alles vaid kaks korstent ja välisseinad.
Tiidu mänd

Tiidu mänd on looduskaitsealune põlispuu Valgamaal Otepää vallas Tiidu külas.
Männi ümbermõõt on umbes 2,3 m, kõrgus 13 m.
Costa Rica vapp

Costa Rica vapp on Costa Rica Vabariigi vapp. Vapi praegune kuju on kasutusel 5. maist 1998.  
Vapil on kolm vulkaani, mis tähistavad kolme riiki läbivat mäestikku või riigi kolme tähtsamat vulkaani, ning kahe ookeani (Vaikne ookean ja Atlandi ookeani Kariibi meri) vaheline lai org. Kummaski ookeanis on kaubalaev, mis sümboliseerib riigi ajaloole iseloomulikku meresõitu. Horisondil on tõusev päike. Vappi ääristab kuldne raam, mis sümboliseerib kohvi kui kullatera. Vapi ülaosas on kaks mirdioksa, mida palistab lint, millele on kuldsete tähtedega kirjutatud República de Costa Rica ('Costa Rica Vabariik'). Seitse tähte kaarena kujutavad Vabariigi provintse. Vapi tipus on sinine lint, mis moodustab krooni pealdisega América Central ('Kesk-Ameerika'). 
Riigivappi võivad kirjapeas kasutama riigi kõrgemate võimuorganite liikmed, Costa Rica suursaadikud ning Vabariigi peakonsulid ja konsulid.
Greatest Shits

"Greatest Shits" on ansambli Psychoterror album, mis ilmus 2002. aastal.
Adele

Adele Laurie Blue Adkins, esinejanimi Adele [əˈdɛl] (sündinud 5. mail 1988 Londonis Tottenhamis) on Suurbritannia laulja ja laulukirjutaja. 
Adele'i debüütalbum "19" ilmus 2008. aastal. Ühe kuuga jõudis see plaatinaalbumi staatusesse (seda müüdi üle 500 000 eksemplari). Album tõusis albumimüügi edetabelite tippu Suurbritannias ja Hollandis.
2009. aastal võitis Adele oma esimese Grammy auhinna kategoorias "Parim uus artist". Seisuga 7. oktoober 2012 on ta ühtekokku võitnud kaheksa Grammyt, 12 Billboardi muusikaauhinda ning mitmeid teisi auhindu. 
Adele'i teine album "21" tõusis albumimüügi edetabelite tippu 28 riigis. Teiste seas näiteks Argentinas, Brasiilias, Uus-Meremaal ja Mehhikos.
Adele oli 2012. aasta sügisel valminud James Bondi uue filmi "Skyfall" tunnuslaulu "Skyfall" esitaja. Laul võitis 2013. aastal Oscari parima originaallaulu kategoorias. 
Adele'i kolmas stuudioalbum "25" ilmus 20. novembril 2015. Esimene singel ja video sellelt albumilt "Hello" purustas internetis mitmeid vaadatavuse rekordeid.

Isiklikku

Adele'i elukaaslane on Simon Konecki. Paari esimene laps, poeg, sündis 19. oktoobril 2012.
Ninaahv

Levila

Nad elavad Kalimantani saare teatud piirkondades ja eelistatult kuni 20-isendiliste salkadena, kuid leidub ka eraklikke isasahve.

Kirjeldus

Ninaahve loetakse keskmise suurusega ahvideks. Emased on isastest poole  kergemad (7–11 kg) ja lühemad. Tüvepikkus on ninaahvidel 55–75 cm ning sabapikkus 66–75 cm. 
Värvus on varieeruv – pead ning õlgu ja selja ülaosa kattev karv võib olla tumedam (näiteks telliskivipunane) kuid muudel kehaosadel hallikas. 
Nägu on ninaahvidel roosakaspruun, poegadel helesinine.   
Mõlemale sugupoolele on iseloomulik suur etteulatuv kõht. 
Ujuvad vabalt. 
Ninaahvid on valdavalt taimetoidulised. Vangistuses eelistavad kodusaarel kasvavaid taimi süüa. 
Käitumiselt üsna rahulikud, kuid vajadusel kaitsevad ennast hammaste ning küünistega.

Sigimine

Suguküpsus saabub emasahvidel 5. ja 7. eluaasta vahel, isasahvidel hiljem. Tiinus kestab 166 kuni 200 päeva. Emasahvid imetavad poegi kuni 7 kuud.

Nimi

Ninaahvid on nimetuse saanud üsna suure etteulatuva nina järgi. Emastel on nina väiksem, kuid isastel on nina suur (kuni 10 cm pikkune) ning lausa ripub suu kohal.  
Pärismaalased kutsuvad neid ka "valgeteks meesteks" (osalt suure kõhu tõttu).
Torgu mõis

Torgu mõis (saksa keeles Torkenhof) oli riigimõis Jämaja kihelkonnas Saaremaal.
Mõis rajati 14. sajandil.
Earl Boykins

Earl Boykins (sündinud 2. juunil 1976 Ohios) on Ameerika Ühendriikide korvpallur. Ta mängib klubis Milwaukee Bucks.
Pikkust on tal 165 cm. Temast lühem korvpallur NBAs on olnud ainult Muggsy Bogues (160 cm).
Ta on üks kuulsamatest NBA mängijatest, kes on Eestis mänginud. Ta osales Tartus Bologna Virtuse rivistuses mängus Tartu Rocki vastu.
Aacheni piiskopkond

Aacheni piiskopkond (Dioecesis Aquisgranensis) on katoliku kiriku diötsees Kölni kirikuprovintsis.
Piiskopi residents on Aachen ja katedraal Aacheni toomkirik. Diötsesaanpiiskop on 1994. aastast Heinrich Mussinghoff.
Aacheni piiskopkond asetseb Saksamaa Nordrhein-Westfaleni liidumaa äärmises lääneosas. Ta piirneb Saksamaa Kölni peapiiskopkonnaga, Münsteri piiskopkonna, Esseni piiskopkonna ja Trieri piiskopkonna, Hollandi Roermondi piiskopkonna ja Belgia Liège'i piiskopkonnaga.
Piiskopkonna pindala on 3937 km². Seisuga 31. detsember 2011 oli piiskopkonnas 1 110 948 katoliiklast.
Praegune Aacheni piiskopkond asutati 13. augustil 1930.
Tšehhikeelne Vikipeedia

Tšehhikeelne Vikipeedia (tšehhi keeles Česká Wikipedie) on Vikipeedia tšehhikeelne versioon.
Tšehhikeelne Vikipeedia sai alguse 3. mail 2002.
Seal on 433281 artiklit, millega see on artiklite arvult 27. keeleversioon.
Oonan

Oonan (heebrea אוֹנָן) on Piiblis Juuda teine poeg.
Kui Jahve oli tapnud Juuda esimese poja Eeri, pidi Oonan magama Eeri lese Taamariga. Kuna sellest ühendusest sündinud last oleks peetud Eeri lapseks, katkestas Oonan suguühte ja lasi oma spermal maha voolata. Jumalale see ei meeldinud ja ta tappis Oonani.
Oonani lugu on kirjeldatud Esimeses Moosese raamatus 38:4-10.
Oonani lugu on kristlased kasutanud masturbeerimise (onanismi) ja coitus interruptus'e keelustamise põhjendusena.
Aukjuhtivus

Aukjuhtivus on pooljuhtide elektrijuhtivus, kus laengukandjateks on augud. Pooljuhile välise elektrivälja rakendamisel hakkavad augud liikuma elektronide liikumisele vastassuunas.
Tegelikult liiguvad aukjuhtivusega pooljuhis elektronid, täites välise elektrivälja mõjul järgemööda aatomite kovalentsidemetes vabaks jäänud kohti ‒ auke. Tulemusena kanduvad augud edasi elektronidele vastassuunas ning nende sellist liikumist võib vaadelda kui positiivse laengu liikumist.
Aukjuhtivuse mõiste kasutamine hõlbustab pooljuhtseadiste töö kirjeldamist.
NumPy

Ajalugu

Programmeerimiskeel Python ei olnud algselt loodud numbriliseks andmetöötluseks, ent see tekitas huvi teadlastes ja insenerides. 1995. aastal asutati grupeering matrix-sig eesmärgiga luua andmemassiivitöötluse pakett. Nimetatud rühmituse liikmete seas oli ka Pythoni looja ja alalhoidja Guido van Rossum, kes tegi Pythoni süntaksile laiendused andmemassiivitöötluse lihtsustamiseks.
Knud Rasmussen

Surm

Ta suri kopsupõletikku pärast toidumürgistushoogu, olles söönud kiviakki.
Denis' saar

Denis on Seišellidele kuuluv saar India ookeanis.
Saare pindala on 1,31 km². Saar on madal, kõrgus kuni 4 m. Saar on eraomanduses.
Karnits

Karnits on vanaaegne mahuühik puisteainete ja vedelike jaoks. 1 karnits võrdub 3,27 liitriga.
Ieriķi mõis

Ieriķi mõis (saksa keeles Ramotzky, varem Erichshof, läti keeles Ieriķu muiža) oli rüütlimõis Liivimaal Võnnu kreisis Āraiši kihelkonnas.

Mõisa nimest

Mõisa lätikeelne nimi on tulenenud Erich Johnsoni järgi, kes valdas mõisa XVII sajandil.
Sara Rue

Noorus

Sara Rue sündis New Yorgis. Tema ema oli linnavalitsuse töötaja ja kunagine näitleja Joan Schlackman (neiupõlvenimega Rue) ja isa lavastuskunstnik Marc Schlackman. Perekonna kahest tütrest vanimana kasvas ta üles New Yorgis, kus tema vanemad olid aktiivsed Broadway teatris. Rahvuselt on ta juut.

Isiklikku

Rue abiellus 2011. aastal Kevin Price'iga. Tal on kaks last: Talulah Rue Price ja Adelaide Rue Price.
Guadalcanal

Guadalcanal on saar Melaneesias, üks Saalomoni saartest. 
Saare pindala on 6500 ruutkilomeetrit. Saar on mägine, kõrgus kuni 2335 m (Popomanaseu). Kuulub Saalomoni Saartele.
Suurim asula on Saalomoni Saarte pealinn Honiara.
Eurooplastele avastas saare hispaanlane Álvaro de Mendaña 1568. aastal. 1942–1943 toimus saarel Guadalcanali lahing.
GNU Compiler Collection

GNU Compiler Collection ehk GCC on GNU kompilaatorite kollektsioon.
Alguses oli lühendi GCC tähendus GNU C Compiler (GNU C-keele kompilaator). Praeguseks on kogusse lisatud kompilaatoreid ka teiste keelte jaoks: Ada, C, C++, Fortran, Go, Java, Objektorienteeritud C ja Treelang.
Olev Märtens

Teaduskorralduslik tegevus

Ta on Elektri- ja Elektroonikainseneride Ühingu (IEEE) liige ja on olnud IEEE Eesti Sektsiooni Instrumentation and Measurement / Electron Devices / Engineering in Medicine and Biology Joint Societies Chapter'i (IM/ED/EMB) juhataja.
Nurtu vald

Nurtu vald (saksa keeles Nurms) oli vald Läänemaal Märjmaa kihelkonnas. Vald eksisteeris 1866–1891 ja siis liideti Nurtu vald Velise vallaga.
Valla alal asus Nurtu mõis.
Gidon Kremer

Gidon Kremer (läti Gidons Krēmers; sündinud 27. veebruaril 1947 Riias) on Läti viiuldaja ja dirigent.
1980. aastal emigreerus ta Nõukogude Liidust ning asus elama Saksamaale.
1996. aastal asutas ta kammerorkestri Kremerata Baltica, mis koosneb Läti, Leedu ja Eesti noortest muusikutest ning on pälvinud rahvusvahelist tunnustust.
Sigfred Aagaard

Sigfred Aagaard (sündinud 22. oktoobril 1924) on taani maalikunstnik, filmirežissöör ja kirjanik. Ta elab Skjernis.
Vahi mõis

Vahi mõis (saksa keeles Franzenhütte) oli poolmõis Tartu-Maarja kihelkonnas Tartumaal.
Aoid

Aoid (vanakreeka keeles aoidos 'laulja') oli Vana-Kreeka arhailisel ajajärgul (9.–8. sajand eKr) kutseline laulik, kes kandis lüüra saatel ette eepilisi laule, neid suurel määral ise improviseerides. Aoidid laulsid "jumaliku sisenduse sunnil" ja nende laulud rajanesid vanadel rahvajuttudel ja müütidel.
Sellist laulmist on kirjeldatud ka Homerose "Odüsseias".